Doložka finančných, ekonomických, environmentálnych vplyvov
a vplyvov na zamestnanosť 
   
I.	Vyčíslenie odhadu dopadu na verejné financie
 	a) vyčíslenie (odhad) finančných dôsledkov na štátny rozpočet
V skrátenom programovacom období 2004 – 2006 bude môcť využiť Slovenská republika na realizáciu projektov v rámci Iniciatívy Spoločenstva INTERREG III finančné prostriedky z Európskeho fondu pre regionálny rozvoj (ERDF) vo výške 36,8 mil. eur (cca 1,55 mld. Sk), čo predstavuje príjem pre štátny rozpočet v rámci kapitoly MVRR SR, MŽP SR a MH SR.
Slovenská strana v tomto smere však musí zabezpečiť spolufinancovanie projektov                        zo štátneho rozpočtu a to vo výške 25 % z celkového objemu finančných prostriedkov programu INTERREG III. Na základe tejto skutočnosti bude dopad na štátny rozpočet v prechodnom období rokov 2004 – 2006 v bežných cenách nasledovný:
 
ROK | INTERREG III A | INTERREG III B | INTERREG III C
2004 | 1,18 | 0,22 | 0,07
2005 | 2,14 | 0,40 | 0,13
2006 | 2,37 | 0,44 | 0,15
SPOLU | 5,69 | 1,06 | 0,35
v mil. eur | | |
ROK | INTERREG III A | INTERREG III B | INTERREG III C
2004 | 49,62 | 9,31 | 3,09
2005 | 89,33 | 16,87 | 5,59
2006 | 99,39 | 18,64 | 6,18
SPOLU | 238,34 | 44,82 | 14,86
v mil. Sk | | |

Pri prepočtoch na bežné ceny zo stálych cien roku 1999 bol použitý deflátor štrukturálnych výdavkov v zmysle medziinštitucionálnej dohody medzi EK, Radou a Európskym parlamentom z mája 1999. 
  II.	Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb
Prostredníctvom realizovaných projektov sa v jednotlivých regiónoch vytvoria možnosti nových pracovných príležitostí a nastane rozvoj služieb v súvislosti s tvorbou malých a stredných podnikov. 
 III.	Vyčíslenie odhadu dopadov na životné prostredie
Všetky investičné projekty musia obsahovať prílohu, v ktorej je zhodnotenie vplyvu                           na životné prostredie v súlade so zákonom NR SR č. 127/1994 Z. z. o posudzovaní vplyvov na životné prostredie a zákonom NR SR č. 391/2000, ktorým sa mení a dopĺňa zákon č. 127/1994 Z.z. Iba projekty, ktoré sú v súlade s vyššie uvedenými zákonmi a nemajú negatívny vplyv na životné prostredie, môžu byť schválené a implementované. Nadnárodná úroveň priority a opatrenia – program Bez dopadov na životné prostredie. Priority a opatrenia uvedené v Stratégii sú v súlade s environmentálnou politikou EÚ.
 IV.	Vyčíslenie odhadov dopadov na zamestnanosť  
 	Stratégia umožní podporu projektov zameraných na malé a stredné podnikanie, ktoré sa budú realizovať aj v regiónoch s nízkym stupňom zamestnanosti, čo sa pozitívne odrazí v sektore ekonomickej a sociálnej súdržnosti prostredníctvom zvýšenia pracovných príležitostí.